Mahmoud Dahoud

Mahmoud Dahoud (* 1. január 1996, Amuda, Sýria) je sýrsko-nemecký futbalista, ktorý hráva na poste stredopoliara v nemeckom klube Borussia Dortmund. 1. júla 2023 sa pripojí k anglickému klubu Brighton & Hove Albion FC.

Klubová kariéra

Borussia Mönchengladbach 
Dahoud vyrastal v akadémii Mönchengladbachu. Prvý súťažný debut za A-tím prišiel 27. augusta 2014 v zápase štvrtého predkola Európskej ligy UEFA 2014/15 proti FK Sarajevo. Jeho tím zvíťazil vysoko 7:0. V sezóne 2014/15 ešte odohral dva zápasy a to v skupine Európskej ligy proti Apollonu Limassol a na konci sezóny zažil debut v nemeckej Bundeslige proti Borussii Dortmund. Mahmoud sa stal prvým hráčom narodeným v Sýrii, ktorý hral v Bundeslige.

V sezóne 2015/16 sa stal stabilnejším hráčom Mönchengladbachu. Prvý gól strelil 23. septembra 2015 pri výhre 4:2 nad Augsburgom. 30. septembra Dahoud debutoval v Lige majstrov pri prehre 1:2 s Manchestrom City.

30. marca 2017 Dahoud oznámil prestup do Borussie Dortmund za poplatok 12 miliónov eur.

Borussia Dortmund 
Dahoud sa oficiálne pripojil k tímu 1. júla 2017. Za klub debutoval 6. augusta v nemeckom superpohári pri prehre s Bayernom Mníchov po penaltovom rozstrele.

Svoj prvý gól za Dortmund strelil 30. septembra 2018 pri výhre 4:1 nad RB Leipzig.

3. augusta 2019 sa dočkal prvej klubovej trofeje keď Dortmund vyhral v DFL-Supercup nad Bayernom Mníchov 2:0.

13. mája 2021 sa s Borussiou Dortmund tešil z titulu v nemeckom pohári, keď zvíťazili nad Lipskom 4:1.

Brighton & Hove Albion 
Dňa 16. júna 2023 bolo oficiálne oznámené, že sa Dahoud pripojí k tímu Premier League Brighton & Hove Albion FC ako voľný hráč a podpíše zmluvu na štyri roky. K tímu sa pripojí 1. júla.

Medzinárodná kariéra

Nemecko do 21 rokov 
Dahoud sa zúčastnil Majstrovstiev Európy hráčov do 21 rokov v roku 2017 a s tímom sa tešil zo zisku titulu majstrov Európy, keď vo finále zdolali Španielsko 1:0.

Nemecko 
Dahoud debutoval v seniorskej reprezentácii 7. októbra 2020 proti Turecku v priateľskom zápase. Dahoud môže reprezentovať aj Sýriu, hoci uviedol, že o to nemal záujem.

Štatistiky

Klubové 
K 20. júnu 2023

Poznámky

1 Európska liga UEFA

2 Liga majstrov UEFA

3 DFL-Supercup

Medzinárodné 
K 20. júnu 2023

Úspechy 
Borussia Dortmund

 DFB-Pokal: 2020/21
 DFL-Supercup: 2019

Nemecko do 21 rokov

 EURO do 21 rokov: 2017

Referencie

Externé odkazy 
 https://www.transfermarkt.com/mahmoud-dahoud/profil/spieler/191422

Zdroj 

Nemeckí futbalisti
Hráči Borussia Mönchengladbach
Hráči Borussia Dortmund
Hráči Brighton & Hove Albion